rejauldu/bengali-wikipedia huggingface dataset:
প্রধান উপদেষ্টার প্রেস সচিব হলেন প্রধান উপদেষ্টার সংবাদমাধ্যম বিষয়ক সচিব। তিনি সংবাদমাধ্যমে সরকারের ভাবমূর্তি কিভাবে উপস্থাপন করা হবে, সে বিষয়ে দিকনির্দেশনা দিয়ে থাকেন। এই পদটি প্রধান উপদেষ্টার কার্যালয়ের অংশ। দেশের অভ্যন্তরীণ পরিস্থিতি ও আন্তর্জাতিক ঘটনাপ্রবাহ বিশ্লেষণ করে, সংবাদমাধ্যমে প্রধান উপদেষ্টার প্রতিক্রিয়া কেমন হওয়া উচিত, সে বিষয়ে সিদ্ধান্ত নেওয়া এই পদধারীর দায়িত্বের অন্তর্ভুক্ত। এছাড়াও, তিনি বিভিন্ন সংবাদ প্রতিবেদন ও তথ্য যেগুলো বর্তমান প্রধান উপদেষ্টা বা মন্ত্রণালয়ের ওপর প্রভাব ফেলতে পারে, তা মোকাবিলার কৌশল সম্পর্কেও পরামর্শ দিয়ে থাকেন।   প্রেস সচিবদের তালিকা  + দায়িত্ব পালনকারীদের তালিকা ক্র. নং  নাম  দায়িত্বকাল  ১  সৈয়দ ফাহিম মুনাইম ১২ জানুয়ারি ২০০৭ – ৬ জানুয়ারি ২০০৯  ২  আবুল কালাম আজাদ ৬ জানুয়ারি ২০০৯ – ২৭ জানুয়ারি ২০১৪  ৩  একেএম শামীম চৌধুরী ৩ জুন ২০১৪ – ১৪ জুন ২০১৫ ৪  ইহসানুল করিম ১৫ জুন ২০১৫ – ১০ মার্চ ২০১৪ ৫  নাঈমুল ইসলাম খান ৬ জুন ২০২৪ – ৫ আগস্ট ২০২৪ ৬  শফিকুল আলম ১৩ আগস্ট ২০২৪ – বর্তমান   তথ্যসূত্র     বিষয়শ্রেণী:বাংলাদেশী সরকারি চাকরিজীবী
মরক্কোয় বৌদ্ধধর্ম হল মরক্কো রাজ্যের একটি সংখ্যালঘু ধর্মবিশ্বাস। সমগ্র দেশে বৌদ্ধ ধর্মাবলম্বীদের সংখ্যা মোট জনসংখ্যার ০.০১ শতাংশেরও কম (৩ হাজারেরও কম)।Religions across the World - knoema.com পিউ ফোরামের হিসেব অনুযায়ী, মরক্কোর জনসংখ্যার ০.১ শতাংশ বৌদ্ধ ধর্মাবলম্বী।Morocco: Religions and beliefs  মরক্কোয় বৌদ্ধ ধর্মাবলম্বীদের বৃহত্তর অংশটি বিদেশী, মূলত ভিয়েতনাম, ইন্দোনেশিয়া ও কম্বোডিয়ার অধিবাসী। রাবাত ও ক্যাসাব্ল্যাংকায় কয়েকটি বৌদ্ধ ধর্মস্থান রয়েছে।   তথ্যসূত্র   মরক্কো বিষয়শ্রেণী:মরক্কোয় ধর্মবিশ্বাস বিষয়শ্রেণী:আফ্রিকায় বৌদ্ধধর্ম বিষয়শ্রেণী:মরক্কো বিষয়শ্রেণী:মরক্কোয় ধর্ম
সন্দেহজনক হেতু () হলো এক প্রকার অনানুষ্ঠানিক ভুল বা অনুপপত্তি। একে অহেতুক হেতু (), কারণিক অনুপপত্তি () বা নন কাউসা প্রো কাউসাল () নামেও অভিহিত করা হয়ে থাকে।  দুইটি বস্তু বা ঘটনার মাঝে কোন সম্পর্ক বিদ্যমান থাকলেই একটি হতে আরেকটি জাত হয় না। যদি কেউ একটি হতে আরেকটি জাত বলে মনে করে তখন তা হয় অহেতুক হেতু বা ফল্স কজ।  দুটি ঘটনা একইভাবে বা একইসময়ে অর্থাৎ যুগপৎ সংঘটিত হলে সেটা নেহাত দৈবঘটনা হতে পারে, নয়ত তাদের কোন সাধারণ হেতু বা উৎস থাকতে পারে।  সংশ্লিষ্ট প্রকারভেদ    সম্পর্ক সংশ্লিষ্ট কারণ বোঝায় না   Third-cause fallacy  Wrong direction  Fallacy of the single cause  Post hoc ergo propter hoc  প্রত্যাবৃত্তি কুযুক্তি (Regression fallacy)  Texas sharpshooter fallacy  ইতি টানার চেষ্টা (Jumping to conclusions)  অনুষঙ্গ কুযুক্তি (Association fallacy)  Reductio ad hitlerum  Guilt by association  উদাহরণ    বৃষ্টি হলেই আমার মাথা ব্যথা করে, তাহলে বৃষ্টির সাথে নিশ্চয়ই মাথা ব্যথার সম্পর্ক আছে।   আপনি বিল্ডিংয়ের দিকে না যাওয়া পর্যন্ত এই লিফ্টটি নিয়ে আমাদের কখনও সমস্যা হয়নি। আপনি এলেই সমস্যা হয়।   আমি কাপড় ধুতে চাইলেই বৃষ্টি আসে।   তথ্যসূত্র   বিষয়শ্রেণী:কারণজনিত অনুপপত্তি বিষয়শ্রেণী:অরৌপ যুক্তিদোষ
কারাপুর () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কারাপুর শহরের জনসংখ্যা হল ৫৩৩৪ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে কারাপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
আসাদুদ্দিন জুগরিল ইবনে আবদুল্লাহ কামিলি () ১২৩৫ থেকে ১২৩৮ সাল পর্যন্ত মক্কার আইয়ুবীয় আমীর ছিলেন।  ১২৩৫ সালে সুলতান কামিল ইয়েমেনের সুলতান মনসুর উমরের মিত্র শরীফ রাজিহ ইবনে কাতাদাহ থেকে মক্কা দখল করতে আমির জুগরিলকে পাঠান। জুগরিল রমজান ৬৩২ হিজরিতে (মে/জুন ১২৩৫) শহরটি দখল করে। নুওয়াইরির মতে তার সেনাবাহিনীর সংখ্যা ছিল ৭০০ ঘোড়সওয়ার, অন্য কিছু ঐতিহাসিকদের মতে তার ৫০০ অশ্বারোহী এবং চারজন আমির ছিল: ওয়াজ আল-সাব, আল-বুন্দুকি, ইবনে আবি যিকরি এবং ইবনে বিরতাস।  ৬৩৩ হিজরিতে (১২৩৫/৩৬) জুগরিল মক্কা এবং সিরায়েনের মধ্যবর্তী স্থান খারিকাইনে রাজিহকে যুদ্ধ করে পরাজিত করেন। তিনি ইয়েমেনের আমির শিহাব ইবনে আবদানকেও বন্দী করেন এবং তাকে বন্দী করে মিশরে প্রেরণ করেন।  ৭ রজব ৬৩৫ (আনুমানিক ২৩ ফেব্রুয়ারি ১২৩৮) জুগরিল ও তার লোকজন মনসুরের বাহিনী থেকে বাঁচতে মক্কা থেকে ফিরে আসেন। মদিনায় তিনি কামিলের মৃত্যুর সংবাদ পান। তিনি মধ্য শা'বানে (মার্চ/এপ্রিল ১২৩৮) মিশরে ফিরে আসেন।   তথ্যসূত্র   বিষয়শ্রেণী:১৩শ শতাব্দীর মিশরীয় ব্যক্তি বিষয়শ্রেণী:১৩শ শতাব্দীর আইয়ুবীয় শাসক
কলোরাডো র‍্যাপিডস () হচ্ছে কলোরাডো ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/colorado-rapids/ এই ক্লাবটি ১৯৯৫ সালের ৬ই জুন তারিখে প্রতিষ্ঠিত হয়েছে। ১৮,০৬১ ধারণক্ষমতাবিশিষ্ট ডিক'স স্পোর্টিং গুডস পার্কে র‍্যাপিডস নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/colorado-rapids/stadion/verein/1247 বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় রবিন ফ্রেজার এবং সভাপতির দায়িত্ব পালন করছেন স্ট্যান ক্রয়েনকে।https://www.transfermarkt.com/colorado-rapids/startseite/verein/1247 বর্তমানে ইংরেজ মধ্যমাঠের খেলোয়াড় জ্যাক অ্যালেক্সান্ডার প্রাইস এই ক্লাবের অধিনায়কের দায়িত্ব পালন করছেন।https://www.coloradorapids.com/roster/https://www.worldfootball.net/teams/colorado-rapids/2024/2/  ঘরোয়া ফুটবলে, কলোরাডো র‍্যাপিডস এপর্যন্ত ১টি শিরোপা জয়লাভ করেছে। পাবলো মাত্রোয়েনি, ড্রু মুর, ক্রিস হেন্ডারসন, কনর কেসি এবং পল ব্রাভোর মতো খেলোয়াড়গণ কলোরাডো র‍্যাপিডসের জার্সি গায়ে মাঠ কাঁপিয়েছেন।   ইতিহাস  ১৯৯৬ মৌসুমে কলোরাডো র‍্যাপিডস প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ১৩ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে কলোরাডো র‍্যাপিডস ক্যান্সাস সিটি উইজার্ডসের বিরুদ্ধে ৩–০ গোলের ব্যবধানে জয়লাভ করেছিল।https://www.worldfootball.net/report/major-league-soccer-1996-sporting-kansas-city-colorado-rapids_2/ ১৯৯৬ মেজর লিগ সকারে কলোরাডো র‍্যাপিডস ১২টি জয় এবং ৫টি ড্রয়ে সর্বমোট ৪১ পয়েন্ট অর্জন করে সামগ্রিক পয়েন্ট তালিকায় ৫ম স্থান অর্জন করেছিল,https://www.worldfootball.net/scorer/usa-major-league-soccer-1996/https://www.mlssoccer.com/standings/1996/supporters-shield যেখানে প্রেকি ১৮টি গোল করে লিগে কলোরাডো র‍্যাপিডসের হয়ে সর্বোচ্চ গোলদাতা হয়েছিলেন।   তথ্যসূত্র    বহিঃসংযোগ       মেজর লিগ সকারে কলোরাডো র‍্যাপিডস     বিষয়শ্রেণী:১৯৯৫-এ প্রতিষ্ঠিত ফুটবল ক্লাব বিষয়শ্রেণী:১৯৯৫-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
মঞ্জু বোরা আসামের একজন যশস্বী চলচ্চিত্র পরিচালক ও গল্পকার৷ তিনি উৎকৃষ্ট চলচ্চিত্র পরিচালনার জন্য ইতোমধ্যে বহুসংখ্যক রাষ্ট্রীয় ও আন্তর্জাতিক পুরস্কার লাভ করেছেন৷ এছাড়াও তিনি ইণ্ডিয়ান প্যানেরোমা, এই এফ এফ আই, ২০০৭, দশম মামি আন্তর্জাতিক চলচ্চিত্র উৎসব ২০০৮, থার্ড আই সপ্তম এশিয়ান চলচ্চিত্র উৎসব মুম্বাই ২০০৮, ৫৫তম জাতীয় চলচ্চিত্র পুরস্কার ২০০৭ দিল্লি (ফীচার্ড চলচ্চিত্র) ইত্যাদিতে জুরি মেম্বার হিসাবে অবদান রেখেছেন।  প্রারম্ভিক জীবন কর্মজীবন ম্ঞ্জু বোরা তার প্রথম চলচ্চিত্র বৈভব-এ ১৯৯৯ সালে চলচ্চিত্র পরিচালক রূপে আত্মপ্রকাশ করেন৷ এই চলচ্চিত্রটি ২০০০ সালে অনুষ্ঠিত হওয়া ৪৭ তম জাতীয় চলচ্চিত্র উৎসবে বিচারক মণ্ডলীর বিশেষ পুরস্কার (জুরিস স্পেশাল মেনশান) লাভ করতে সক্ষম হয়৷ এছাড়া বৈভবের জন্য মঞ্জু বোরা চেন্নাইতে ১৯৯৯ সালে গ'লাপুড়ি শ্রীনিবাস শ্রেষ্ঠ নবীন পরিচালক পুরস্কার লাভ করেন৷  পরবর্তীকালে মঞ্জু বোরা অন্য এক যাত্রা (২০০১), আকাশীতরার কথারে (২০০২), লাজ (২০০৪), জয়মতী (২০০৬), আই ক'ত নাই ইত্যাদি চলচ্চিত্র পরিচালনা করেন৷  অবদান চলচ্চিত্র  বর্ষ  নাম  ইংরেজি নাম  ভাষা  ১৯৯৯ বৈভব  A Scam in Verse  অসমীয়া ২০০১ অন্য এক যাত্রা    অসমীয়া  ২০০৩ আকাশীতরার কথারে  A Tale Told Thousand Times  অসমীয়া  ২০০৪ লাজ  Shame  অসমীয়া ২২০৬ জয়মতী  The Saviour  অসমীয়া ২০০৮ আই ক’ত নাই  Ma  অসমীয়া  ২০১২ ক:য়াদ  A Silent Way  মিচিং  ২০১৫ ডাও হুদুনি মেথাই  Song of the Horned Owl  বড়ো ২০১৬সর্বগুণাকর শ্রীমন্ত শংকরদেব  Sarvagunakar Srimanta Sankardeva  অসমীয়া   পুরস্কার ও সম্মাননা   শ্রেষ্ঠ নবীন পরিচালকের জন্য গ'লাপুড়ি শ্রীনিবাস পুরস্কার (২০০০)  ৪৭ তম জাতীয় চলচ্চিত্র উৎসবে বৈভব চলচ্চিত্রর জন্য বিচারক মণ্ডলীর বিশেষ পুরস্কার (জুরিস স্পেশাল মেনশন)  ৫১ তম জাতীয় চলচ্চিত্র উৎসবে আকাশীতরার কথারে চলচ্চিত্রের জন্য শ্রেষ্ঠ চলচ্চিত্র পুরস্কার (Best Feature Film in Assamese)    ২০০৮ সালের জাতীয় চলচ্চিত্র উৎসবত  আই ক'ত নাই  চলচ্চিত্রের জন্য শ্রেষ্ঠ চলচ্চিত্র পুরস্কার  ২০১২ সালে মুম্বাইতে অনুষ্ঠিত থার্ড আই এশীয় চলচ্চিত্র উৎসবে সত্যজিৎ রায় স্মারক পুরস্কার  ২০১২ সালের জাতীয় চলচ্চিত্র উৎসবে মিচিং চলচ্চিত্র ক: য়াদ-র জন্য রাষ্ট্রীয় পুরস্কার  ৬৩তম জাতীয় চলচ্চিত্র পুরস্কারে ডাও হুদুনি মেথাই-র জন্য বড়ো ভাষার শ্রেষ্ঠ ছবির রজতকমল পুরস্কার   আরো দেখুন    তথ্যসূত্র   বহিঃসংযোগ    মঞ্জু বোরার সাক্ষাৎকার, ত্রিভূমি.কম-এ  মঞ্জু বোরার নতুন চলচ্চিত্র  বিষয়শ্রেণী:ভারতীয় নারী ছোটগল্পকার বিষয়শ্রেণী:আসামের ব্যক্তি বিষয়শ্রেণী:জীবিত ব্যক্তি বিষয়শ্রেণী:অসমীয়া ভাষার চলচ্চিত্র পরিচালক বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:আসামের লেখিকা বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর লেখিকা বিষয়শ্রেণী:২০শ শতাব্দীর ভারতীয় নারী
সাবানুর () ভারতের কর্ণাটক রাজ্যের হাবেরী জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭৪ মিটার (১৮৮৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সাবানুর শহরের জনসংখ্যা হল ৩৫,৫৬১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৪৯%। পুরুষদের মধ্যে সাক্ষরতার হার ৫৪% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে সাবানুর এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
গাউস খান (২৫ মার্চ ১৯০৯ - ২০ মে ১৯৮০) হলেন বাংলাদেশের একজন প্রখ্যাত রাজনীতিবিদ ও বৃটেন প্রবাসী সংগঠক। বাংলাদেশের মুক্তিযুদ্ধে জনমত গঠন ও বৈদেশিক সহায়তা সংগ্রহে অনন্য সাধারণ অবদানের জন্য ২০১১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি    শিক্ষাজীবন    কর্মজীবন    স্বাধিকার আন্দোলন ও মুক্তিযুদ্ধে অবদান  প্রবাসীরা ১৯৭১ সালে মুক্তিযুদ্ধ চলাকালীন বিশ্বের বিভিন্ন দেশে তহবিল সংগ্রহ করা, প্রতিবাদ সমাবেশের আয়োজন করা, কূটনৈতিক তৎপরতা চালানো এবং বাংলাদেশে পাকিস্থানী সেনাদের বর্বরোচিত নির্যাতনের চিত্র তুলে ধরে ব্যাপক প্রচারণা চালায় যাতে বৃটেনে নেতৃত্ব দিয়েছিলেন গাউস খান।   মৃত্যু    পুরস্কার ও সম্মাননা  বাংলাদেশের স্বাধীনতা যুদ্ধে অসাধারণ অবদানের জন্য ২০১১ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:১৯০৯-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সিলেট জেলার ব্যক্তি বিষয়শ্রেণী:স্বাধীনতা পুরস্কার বিজয়ী
A template to assist making manually-configured category navigation for cases with very irregular seasons, which the regular  cannot handle.   Background   is a very powerful tool.  Without any parameters, it creates category navigation for sets of chronology categories of many types: years, decades, centuries, ordinals, and seasons (i.e. sets of categories where each category spans a range of years). However, technical limitations mean that it cannot handle seasons with irregular length and irregular inter-season gaps larger than  years.  This template eases the pain of manually creating category navigation for these irregular seasons, such as the subcats of :Category:Legislators by term, where some parliaments have variable-length terms and large gaps.   Usage  {{irregular category series navigation|prefix|suffix|season1|season2|season3|...}}   Explanation  A season category will usually take the form "prefix year-range suffix". There is rarely both a prefix and suffix: most categories have one or the other.  Example of prefix  :Category:Members of the Scottish Parliament 1999–2003 ... prefix = Members of the Scottish Parliament Example of suffix  :Category:2000–2001 in Icelandic basketball ... suffix = in Icelandic basketball   Example  For the subcats of :Category:Members of the Hellenic Parliament by term:  {{irregular category series navigation|Greek MPs||1933–1935‎|1935–1936|1936‎|1946–1950‎|1950–1951‎}}  Note that since there is no suffix, the second parameter is left blank.   See also
নিসরিন বারওয়ারী (জন্ম ১৯৬৭) হচ্ছেন একজন কুর্দি যিনি কেডিপির রাজনীতিবিদ, ২০০৩ সালে মার্কিনিরা ইরাকে দখল করার পর তিনি পৌরসভা ও গণপূর্ত বিষয়ক মন্ত্রী হিসেবে দায়িত্ব পালন করেন।   প্রারম্ভের জীবন  বারওয়ারী বাগদাদের একটি কুর্দি পরিবারে জন্মগ্রহণ করেন এবং কুর্দি আন্দোলনের সাথে তার ভাইয়ের জড়িত থাকার কারণে চৌদ্দ বছর বয়সে তাকে কারাগারে পাঠানো হয়েছিল। ১৯৯১ সালে তিনি বাগদাদ বিশ্ববিদ্যালয়-এর স্থাপত্যশিল্পে স্নাতকোত্তর ডিগ্রী অর্জন করেন। ১৯৯১ সালের উপসাগরীয় যুদ্ধের পর, বারওয়ারি একজন বাস্তুচ্যুত ব্যক্তি হিসেবে তুরস্কে পালিয়ে যান।  তিনি ১৯৯১ থেকে ১৯৯৮ সাল পর্যন্ত ইরাকি কুর্দিস্তানে জাতিসংঘের স্থানীয় কার্যালয়ে কাজ করেন। ১৯৯৯ সালে হার্ভার্ড কেনেডি স্কুলে জন প্রশাসন বিষয়ে মাস্টার্স ডিগ্রী লাভের পর তিনি ২০০৩ সাল পর্যন্ত কুর্দিস্তান আঞ্চলিক সরকার পুনর্গঠন ও উন্নয়ন মন্ত্রী হিসেবে দায়িত্ব পালন করেন।Women in the New Iraq , by Judith Colp Rubin, Global Politician, September 2008   রাজনৈতিক কার্যক্রম  ২০০৩ সালের সেপ্টেম্বরে বারওয়ারিকে ইরাক পৌরসভা ও গণপূর্ত মন্ত্রণালয়ের মন্ত্রী নিয়োগ করা হয়, ইরাকি গভর্নিং কাউন্সিল এর ২৫ জন মন্ত্রীর মধ্যে তিনিই ছিলেন একমাত্র মহিলা। ২০০৪ সালের জুন মাসে তিনি ইরাকি পরিবর্তনকালীন সরকার এর মন্ত্রণালয়ে পুনরায় নিয়োগ পান। জানুয়ারী ২০০৫-এ তিনি ইরাক জাতীয় পরিষদে নির্বাচিত হন, কিন্তু মন্ত্রী হিসাবে তার সদস্যপদ অব্যাহত রাখার জন্য পদত্যাগ করেন।  বারওয়ারী ইরাকে নারীর অধিকার নিয়ে উদ্বেগ প্রকাশ করেছেন। জানুয়ারী ২০০৪-এ, তিনি ইরাকি গভর্নিং কাউন্সিলের রেজোলিউশন ১৩৭ এর বিরুদ্ধে প্রতিবাদে যোগ দেন, যা কিনা ধর্মীয় মতবাদের ভিত্তিতে ইরাকের ব্যক্তিগত স্থিতি আইন তৈরি করে নারীর অধিকারকে হ্রাস করে। বাগদাদে মন্ত্রী হিসেবে তার সময়কালে তিনি বেশ কয়েকটি গুপ্তহত্যা চেষ্টার শিকার হন।   ব্যক্তিগত জীবন এবং একাডেমী  ২০০৪ সালে প্রাক্তন ইরাকি প্রেসিডেন্ট গাজী ইয়ারের সাথে তার বিয়ের কারণে বারওয়ারী বিতর্কের বিষয় ছিলেন, যার কিনা ইতিমধ্যেই অন্য দুই জন স্ত্রী ছিল।  ২০০৬ সালে, বারওয়ারি হার্ভার্ড কেনেডি স্কুলে পড়াশোনা করার জন্য ইরাকের রাজনীতি থেকে এক বছর বিরতি নেন। ডার্টমুন্ড বিশ্ববিদ্যালয় থেকে স্পটিয়াল প্ল্যানিংয়ে পিএইচডিও রয়েছে তার।  বারওয়ারি ডুহোক বিশ্ববিদ্যালয়ের সহযোগী অধ্যাপক। তিনি ডুহোক গভর্নোরেটের একটি পরিকল্পনা পরিচালন সমিতির সদস্য এবং এফডব্লিউ-এরও সদস্য, একটি এনজিও প্রতিনিধি যেটি কেআরজি থেকে বিচ্ছিন্ন ইরাকি এবং সিরিয়ার উদ্বাস্তুদের মানবিক সাহায্যের উপর মনোযোগ নিবেশ করে। বারওয়ারি এলইএসের জন্য ইরাকের রাজনৈতিক অর্থনীতির উপর লিখেছেন এবং গবেষণাও করেছেন।  বারওয়ারির ডুহোক অঞ্চলে উৎপাদিত আপেল থেকে তৈরি একটি ভোজ্য পণ্যের কোম্পানি রয়েছে।   আরও তথ্য  Nisrin Barwari interview with Inclusive Security (2010).  তথ্যসূত্র  বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কুর্দি ব্যক্তি বিষয়শ্রেণী:কুর্দি নারী বিষয়শ্রেণী:ইরাকের ব্যক্তি বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:ইরাকি কুর্দি ব্যক্তি বিষয়শ্রেণী:ইরাক সরকারের মন্ত্রী বিষয়শ্রেণী:বাগদাদের ব্যক্তি বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইরাকি প্রকৌশলী বিষয়শ্রেণী:২১শ শতাব্দীর ইরাকি নারী রাজনীতিবিদ
আরতি রামস্বামী (জন্ম ২৮ জুন ১৯৮১) ভারতের একজন দাবাড়ু। তিনি ২০০৩ সালে ফিদে দ্বারা মহিলা গ্র্যান্ডমাস্টার উপাধিতে ভূষিত হন।  ১৯৯৩ সালে, রামাস্বামী ভারতের অনূর্ধ্ব-১২ মেয়েদের চ্যাম্পিয়নশিপ জিতেছিলেন। ১৯৯৫ সালে, তিনি অনূর্ধ্ব-১৪ এবং অনূর্ধ্ব-১৬ মেয়েদের চ্যাম্পিয়নশিপ জিতেছিলেন। ১৯৯৮ এবং ১৯৯৯ সালে, তিনি অনূর্ধ্ব-১৮ মেয়েদের জাতীয় শিরোপা জিতেছিলেন। এছাড়াও ১৯৯৯ সালে, রামাস্বামী স্পেনের ওরোপেসা দেল মার- এ অনুষ্ঠিত বিশ্ব যুব চ্যাম্পিয়নশিপের গার্লস অনূর্ধ্ব-১৮ বিভাগে জিতেছিলেন। ২০০১ সালে, তিনি মহিলাদের বিশ্ব দাবা চ্যাম্পিয়নশিপে প্রতিদ্বন্দ্বিতা করেছিলেন। রামাস্বামী ২০০৩ সালে ভারতীয় মহিলা চ্যাম্পিয়নশিপ জিতেছিলেন, টাইব্রেকারে এস. বিজয়লক্ষ্মীকে হারিয়ে।  তিনি ভারতীয় দাবা গ্র্যান্ডমাস্টার আরবি রমেশকে বিয়ে করেছেন।   তথ্যসূত্র    বহিঃসংযোগ      বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর দাবাড়ু বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:বিশ্ব যুব দাবা চ্যাম্পিয়ন বিষয়শ্রেণী:ভারতীয় নারী দাবাড়ু বিষয়শ্রেণী:ভারতীয় দাবাড়ু বিষয়শ্রেণী:দাবার নারী গ্র্যান্ডমাস্টার
This is the basic syntax you need to get a listing of appropriately wikilinked Western Australian cities, suburbs, and features. This is mainly used for junction and exit list tables for WA highways, but can be used elsewhere.  Usage Link to a disambiguated article  Instead of [[Article, Western Australia|Article]], use {{WAcity|Article}}  Instead of [[Article (Western Australia)|Article]], use {{WAcity|b1=on|Article}} All parameters {{WAcity|1|2|3|4|b1=|b2=|b3=|b4=|pre=}}  Here's what you should fill in  1, 2, 3, 4: The name of the city, suburb, or feature to be wikilinked to.  The text entered here is what will be displayed in the list.  Enter the text exactly as it appears in the article title, but without disambiguation  Exception: To link to the Perth (suburb) article enter perth (all lowercase)  The parameters replace the numbers, i.e. it should not be 1=Albany, just simply Albany.  b1=, b2=, b3=, b4=: Can be set to on or omitted.  Set as on if the article uses brackets for disambiguation, in the form of "<article> (Western Australia)".  Omit parameter if the article uses a comma for disambiguation, in the form of "<article>, Western Australia".  pre= or p= or dash=:  Can be used to include punctuation at the start of the list (a comma or ndash).  If set to dash, or ndash, or d, or n, or on, the list will be preceded by an ndash (–).  If set to comma, or equivalently , (an actual comma), the list will be preceded by a comma (,). This can be used to continue a list if multiple instances of this template are used.  If omitted, or set to off, or equivalently no, the list will not be preceded by any punctuation  All parameters except for 1 are optional.  Examples What you typeWhat you get{{WAcity|Albany}}{{WAcity|Perth|Swan River|b2=on|perth|}}{{WAcity|Bunbury|dash=on}}{{WAcity|Mirrabooka|Balga|dash=comma}}{{WAcity|p=n|Morley|Noranda|Dianella|Yokine}}{{WAcity|Mirrabooka|Balga|pre=,}}  See also , , : Used to generate an WP:RJL compliant junction table  : Used to generate shields for Australian routes
গোলেস্তন প্রদেশ () ইরানের ৩০টি প্রদেশের একটি। এটি ইরানের উত্তর-পূর্বে কাস্পিয়ান সাগরের দক্ষিণে অবস্থিত। এর রাজধানী গোর্গন।  ১৯৯৭ সালে মাজান্দারান প্রদেশটি ভেঙে গোলেস্তন প্রদেশ তৈরি করা হয়। বর্তমান গোর্গন শহরটি ১৯৩৭ সাল পর্যন্ত এস্তেরাবা বা আস্তারাবাদ নামে পরিচিত ছিল।  গোলেস্তনে প্রায় ১৭ লক্ষ লোক বাস করেন। এখানকার প্রধান শহরগুলি হল গোর্গন, গোনবাদ কবুস, বান্দার তোর্কমান, কোর্দ কোই, আলি আবাদ, ইত্যাদি।   আরও দেখুন   বিষয়শ্রেণী:ইরানের প্রদেশ
রুক্মিণী বসন্ত একজন ভারতীয় অভিনেত্রী, যিনি মূলত কন্নড় চলচ্চিত্রে অভিনয় করেন। তিনি ২০২৩ সালের কন্নড় চলচ্চিত্র সপ্ত সাগরদাছে এল্লো-তে প্রিয়া চরিত্রে অভিনয়ের জন্য সমালোচকদের ব্যাপক প্রশংসা পেয়েছিলেন।   প্রারম্ভিক ও কর্মজীবন  রুক্মিণী বসন্ত কর্ণাটকের বেঙ্গালুরুতে একটি কন্নড়ভাষী পরিবারে জন্মগ্রহণ করেন।  রুক্মিণী আর্মি স্কুল, এয়ার ফোর্স স্কুল এবং সেন্টার ফর লার্নিং-এ শিক্ষা লাভ করেন। তিনি লন্ডনের ব্লুমসবারিতে রয়্যাল একাডেমি অব ড্রামাটিক আর্ট থেকে অভিনয়ের ডিগ্রি অর্জন করেন। তিনি এম. জি. শ্রীনিবাসের সাথে কন্নড় মুভি বীরবল ট্রিলজি দিয়ে অভিনয়ে আত্মপ্রকাশ করেন।   চলচ্চিত্রের তালিকা  +টীকা  যে চলচ্চিত্র এখনও মুক্তি পায়নি  বছর শিরোনাম ভূমিকা মন্তব্য সূত্র ২০১৯ বীরবল ট্রিলজি কেস ১: ফাইন্ডিং বজ্রমুনি জাহ্নবী২০২৩ সপ্ত সাগরদাছে এল্লো - সাইড এ প্রিয়া  বনদরিয়াল্লী লীলা  সপ্ত সাগরদাছে এল্লো - সাইড বি প্রিয়া  ২০২৪ বাঘিরা     ভৈরথী রানাগল      তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯৬-এ জন্ম
হাসান বসরি’র () পুরো নাম  আল হাসান ইবনে আবিল হাসান আল বসরি। তাঁর জীবনকাল ৬৪২ – ৭২৮ খ্রীস্টাব্দ। তিনি ছিলেন একজন প্রখ্যাত মুসলিম ধর্মতাত্ত্বিক। তিনি পারস্য বংশোদ্ভুত পিতামাতার ঘরে জন্মগ্রহণ করেছিলেন; আর বড় হয়েছিলেন উম্মে সালামার ঘরে। হাসান বসরী অনেক সাহাবির সাথে সাক্ষাৎ করেছিলেন। বলা হয় যে, বদর যুদ্ধে সৈনিক হিসেবে অংশগ্রহণকারী সত্তরজন সাহাবীর সাথে তিনি সাক্ষাৎ করেছিলেন। সুফি সাধনার দিক দিয়ে তিনি হযরত আলীর অনুসারী ছিলেন। তিনি ছিলেন তাঁর প্রজন্মের অন্যতম প্রভাবশালী সুফি ব্যক্তিত্ব । তিনি ১১০ হিজরি সালের ৫ রজব তারিখে ৮৯ বছর বয়সে মৃত্যুবরণ করেন। সমগ্র বসরার প্রায় সকল মানুষ তাঁর জানাজায় অংশ নিয়েছিলেন। এই কারণে আসরের নামাজের সময় বসরার জামে মসজিদ খালি ছিল। বসরার ইতিহাসে এমন ঘটনা ছিল এটাই প্রথম। অন্যান্য সুফি সাধকদের কাছেও তিনি একজন অনুকরণীয় ব্যক্তি হয়ে উঠেছিলেন। তাঁর ব্যক্তিত্ব সমসাময়িক সুফি সাধকদের উপর গভীর প্রভাব ফেলেছিল।  আরও দেখুন  আমির মীর সাইদ আলি হামাদানি  মারুফ কারখি  নাসর আবু জাইদ  সুফিবাদ  আলেভিবাদ  বেখতাশি  হাজ্জাজ বিন ইউসুফ   তথ্যসূত্র   Christopher Melchert, "ḤASANBAṢRI, ABU SAʿID B. ABI’L-ḤASAN YASĀR", in Encyclopædia Iranica Sulaiman Ali Mourad (2005), Early Islam Between Myth and History: Al-Hasan Al-Baṣrī (d. 110H/728CE) and the Formation of His Legacy in the Formation of Classical Islamic Scholarship, Leiden: Brill,   বিষয়শ্রেণী:৬৪২-এ জন্ম বিষয়শ্রেণী:৭২৮-এ মৃত্যু বিষয়শ্রেণী:ইরানি ব্যক্তি বিষয়শ্রেণী:সুফি ব্যক্তি বিষয়শ্রেণী:আরব লেখক বিষয়শ্রেণী:তাবেই বিষয়শ্রেণী:বসরার ব্যক্তি বিষয়শ্রেণী:ইরানি সুফি বিষয়শ্রেণী:মুজাদ্দিদ বিষয়শ্রেণী:তাবেয়ী বিষয়শ্রেণী:হাদিস বর্ণনাকারী তাবেয়ী বিষয়শ্রেণী:সুন্নি ইমাম বিষয়শ্রেণী:সুন্নি সুফি বিষয়শ্রেণী:মুসলিম সাধক বিষয়শ্রেণী:সুন্নি মুসলিম পণ্ডিত বিষয়শ্রেণী:৭ম শতাব্দীর আরব লেখক
thumb|ডাকবাহক এক জোড়া রণপা (ইংরেজি ভাষায়: Stilts) হল দুটি খুব উঁচু লাঠি যার উপর জুতা এবং হাতল লাগানো থাকে যাতে মাটি থেকে অনেক উপরে হাঁটা যায়। আগেকার দিনে যখন দ্রুতগামী গাড়ি ছিল না, শারীরিক সামর্থ্য থাকলে রণপা ছিল ঘোড়ায় চড়বার সস্তা বিকল্প। যেমন একটি ছবিতে দেখা যাচ্ছে অন্য কোন দেশী রণপা ধারী ডাক হরকরা। প্রাচীন বাংলায় ডাকাতি, গুপ্তচরের কাজ, দৌত্য ইত্যাদির জন্য রণপা ব্যবহার হত। আজকের যুগে রণপা প্রধানত সার্কাস ইত্যাদির প্রদর্শনীতে বিনোদনের জন্য ব্যবহার হয়।   গ্যালারি    বহিঃসংযোগ    Video showing how to fall on stilts  A history of stilt records  বিষয়শ্রেণী:সার্কাস দক্ষতা বিষয়শ্রেণী:পাদুকা বিষয়শ্রেণী:চলাফেরা বিষয়শ্রেণী:শারীরিক কাজকর্ম এবং নৈপুণ্য খেলনা বিষয়শ্রেণী:ঐতিহ্যগত খেলনা বিষয়শ্রেণী:হাঁটা